রিচার্ড স্টলম্যান
স্টলম্যান সেপ্টেম্বর ১৯৮৩ সালে সম্পূর্ণ ফ্রি সফটওয়্যারে নির্মিত একটি ইউনিক্স-সদৃশ অপারেটিং সিস্টেম তৈরী করার জন্যে গ্নু প্রকল্প চালু করেন। এটার সাথে সাথে তিনি ফ্রি সফটওয়্যার আন্দোলনেরও সূচনা করেন। তিনি গ্নু প্রকল্পের প্রধান স্থপতি এবং সংগঠক ছিলেন এবং ব্যাপকভাবে ব্যবহৃত গ্নু সফটওয়্যারের অনেকগুলো তিনি ডেভেলপ করেছিলেন, যার মধ্যে গ্নু কম্পাইলার কালেকশন, গ্নু ডিবাগার, এবং গ্নু ইম্যাকস টেক্সট এডিটর রয়েছে। অক্টোবর ১৯৮৫ সালে তিনি ফ্রি সফটওয়্যার ফাউন্ডেশন গঠন করেন।
লিনুস তোরভাল্দ্‌স
লিনুস বেনেদিক্‌ত তোরভাল্দ্‌স (উচ্চারণ সুয়েডীয়: Linus Benedict Torvalds; জন্ম ডিসেম্বর ২৮, ১৯৬৯, হেলসিঙ্কি, ফিনল্যান্ড), যিনি ইংরেজিভাষী বিশ্বে লিনাস টরভাল্ডস নামেও পরিচিত, একজন বিশ্বখ্যাত সুয়েডীয়-ফিনীয় সফটওয়্যার প্রকৌশলী। তিনি লিনাক্স কার্নেলের আদি রচয়িতা ও নিয়ন্ত্রণকারী এবং মুক্ত সোর্স আন্দোলনের নেতৃস্থানীয় ব্যক্তি। তিনি ২০১৪ সালে আইইই কম্পিউটার সমিতির কম্পিউটিং অগ্রদূত পুরস্কার লাভ করেন। তাঁর রচিত লিনাক্স কার্নেল পরবর্তীতে লিনাক্স, অ্যান্ড্রয়েড এবং গুগল ক্রোম অপারেটিং সিস্টেমগুলোর ভিত্তি হিসেবে ব্যবহৃত হয়েছে।